Chibi Usa sau Sailor Chibi Moon

**Chibi-Usa** este fiica din viitor a lui Usagi Tsukino și a lui Mamoru Chiba, venită din secolul al XXX-lea. Ea este moștenitoarea Neo-Reginei Serenity, regină peste Crystal Tokyo.

## Profil

### Etimologie

Pentru a nu fi confundată cu Usagi din secolul al XX-lea, familia și prietenii folosesc porecla Chibi-Usa, iar semnificația sa este de *mica Usagi* sau, conform traducerii din japoneză, *iepure mic*. Numele complet al fetei este Usagi Small Lady Serenity. Părinții săi din Crystal Tokyo și alți cunoscuți i se adresează cu Small Lady.

### Personalitate

Deși de viță nobilă, Chibi-Usa era adesea hărțuită de copiii de vârsta ei din cauză puterilor aparent neexistente la acea vreme, mulți presupunând că ea nu este nici măcar fiica biologică a lui Neo Reginei Serenity. Comportamentul lor a afectat-o pe fată, lucru evidențiat când Death Phantom s-a folosit de aceste trăiri pentru a îi corupe mintea și de a o aduce de partea lui, transformând-o în Black Lady.

### Înfățișare

Chibi-Usa are parul roz, aranjat într-un mod similar cu cel al mamei sale. Ochii îi sunt de culoare roșie.

* Sailor Chibi Moon
* Super Sailor Chibi Moon

Ca gardiană, Sailor Chibi Moon poartă cunoscutul fuku.

## De-a lungul seriei manga

### Arcul **Dark Kingdom**

O fată necunoscută cade din cer, întrerupând sărutul îndrăgostiților Usagi Tsukino și Mamoru Chiba.

### Arcul **Black Moon**

Fata apasă pe trăgaci, dar, spre marea uimire a lui Mamoru Chiba, pistolul este de jucărie. Fata fuge, dar este găsită dându-se în leagăn, de Mamoru și Usagi Tsukino. Fata are lacrimi la ochi, și când Mamoru se oferă să o ducă acasă și o ia de mână, tânărul are o viziune cu un palat de cristal. Îmbrățișarea lui Mamoru pare să o liniștească, aceasta amintindu-i de tatăl ei. După care, Chibi Usa refuză să răspundă de unde știe de Cristalul de Argint.

Mamoru o duce în brațe până acasă la familia Tsukino. În fața casei, Luna începe să se uita insistent la Chibi Usa, ceea ce o și neliniștește pe fată. Ikuko remarcă că are coafura foarte asemănătoare cu cea a fiicei sale. Ikuko este fermecată și la propriu, și la figurat, atunci când Chibi Usa o folosește pe Luna-P transformată în umbrelă. Drept urmare, Ikuko o întâmpină ca pe un membru al casei, ce era așteptat să ajungă. Chibi Usa își scoate limba la Usagi, care fusese scoasă din transă de către Luna înainte să aibă efect asupra ei, iar Usagi o duce imediat furioasă până în camera ei.

Usagi îi ordonă să îi facă pe părinții ei înapoi cum erau, dar fata refuză să îi zică până și cine este ea cu adevărat. Atunci când Shingo apare în camera lui Usagi pentru a o lua pe Chibi Usa la cină, Luna observă că necunoscuta are la gât Cristalul de Argint. Mai târziu, Usagi este uimită să vadă că fetița a putut adormi fără probleme, împreună cu o jucărie de pluș iepure, și este ulterior deranjată cum toți membrii familiei ei fac precum le dictează Chibi Usa.

Acasă la familia Tsukino, Chibi Usa își servește liniștită micul dejun, când o aude pe mama Ikuko vorbind cu Usagi despre un festival școlar organizat de Rei și alți colegi de-ai ei. Luna preferă să rămână acasă, să o supravegheze pe nou-venită. În schimb, Usagi se pregătește de drum, iar, înainte de a pleca, îi zice Chibi Usei că încă nu are încredere în ea. Pe Ikuko o deranjează cum Usagi pare să se ia de Chibi Usa și îi sare imediat în apărare. Luna se întreabă în continuare cine ar putea fi fata care nu îi trezește niciun sentiment de rău augur. Când pisica se apropie de Luna-P, Chibi Usa o ia imediat din cale, nedorind ca Luna să o atingă.

Chibi Usa ajunge cu Luna-P la festivalul despre care a auzit vorbindu-se mai devreme. Ea este martoră la bătălia lui Sailor Marte cu Koan.

Chibi Usa o ia la fugă atunci când Usagi, mâhnită de supărare, o ia din nou la întrebări și începe să o acuze că ar fi lucrat împreună cu răpitorii lui Marte, iar Luna o sfătuiește pe Usagi să aibă răbdare cu fetița. Până la urmă, ea este găsită de Luna și dusă acasă la Mamoru, unde adorme. Mamoru încearcă să o înveselească cu o păpușă Tuxedo Mask, prin care îi și dăruiește un trandafir. Apoi, Chibi Usa le arată că și ea poate să facă obiectele să vorbeasu și demonstrează acest lucru cu Luna-P care începe să o strige Small Lady, așa cum și mama o striga. Văzându-i colierul, Mamoru o întreabă dacă cheia este cea de la ușa casei sale, iar Chibi Usa dezvăluie că este *o cheie foarte importantă, fără care nu poate întoarce acasă*, dar îl și întreabă dacă Sailor Moon i-ar putea da o mână de ajutor.

Mamoru o aduce pe Chibi Usa acasă la Usagi, iar Ikuko este încântată să o vadă în siguranță. Mai târziu, Chibi Usa se gândește, cu păpușa *Tuxedo Mask* în brațe, la cele spuse de Mamoru și privește cu speranță că Sailor Moon va reuși să o ajute.

Chibi Usa o oprește pe Usagi din a o lovi pe Luna-P. Fetița vrea să o înveselească pe Usagi, și îi împrumută păpușa primită în dar. Cu toate acestea, Usagi se înfurie din cauză că Chibi Usa se referise la iubitul gardienei ca *Mamo-chan* și abia mai târziu realizează care i-a fost adevărata intenție.

Chibi Usa o urmărește pe Usagi până la întâlnirea cu Mamoru, de la arcada de jocuri. Usagi nu face rost de nicio păpușă de la automat și se înfurie când Chibi Usa o jignește. Cu toate acestea, Motoki le face rost de câte o păpușă Sailor V lui Usagi și Chibi Usei. La nici câteva secunde după, Chibi Usa se repede să joace jocul cu aceeași eroină, stiloul o semnalizează imediat pe Minako, iar Chibi Usa îi surprinde pe toți când bate fiecare nivel din joc. Fetița obține, de la o altă mașinărie, și multe dulciuri, ceea ce îi trezește și mai mult suspiciunile lui Mamoru care o duce acasă. Chibi Usa o aude apoi pe mama lui Usagi vorbind cu soțul ei la telefon.

Chibi Usa iese inedita din casă și o transformă pe Luna-P în umbrelă, pentru a se proteja de ploaie. Crezând că este un truc magic, o fetiță necunoscută îi spune imediat mamei ei cum din umbrela ieșiseră porumbei. Din întâmplare, Mamoru dă peste o Chibi Usa adâncită în gânduri. Începe să fulgere, iar Mamoru, dorind să o ducă departe din locul cu pricina, o ia de mână. Fata are de îndată o viziune cu o explozie și, speriată, sare plângând în bratele lui Mamoru. Mamoru, care o luase pe Chibi Usa de mână, are aceeași viziune cu orașul distrus de o explozie.

Chibi Usa îi întâmpină bucuroasă pe Mamoru, Minako și Usagi, ceea ce îi și surprinde. Ea își adusese acasă o prietenă de la școală, pe care le-o prezintă bucuroasă. Stând de vorbă cu Luna, Mamoru remarcă că Chibi Usa a început să se simte mult mai în largul ei acum când a început să se ducă la școală. Pisica se îndoiește și ea că Chibi Usa ar putea fi de partea inamicului, iar, la cererea lui Mamoru, îi dă cercelul cu diamant negru rămas în urma inamicului. La vederea lui, Chibi Usa se panichează. Minako se roagă de ea să îi lămurească ce este în neregulă cu obiectul, la fel și Usagi. Chibi Usa, însă, este mult prea speriată pentru a le spune altceva decât că ea nu are nico vină. Chibi Usa este șocată apoi să audă de la Usagi că, în cazul în care nu le va da o mână de ajutor, ele nu vor putea fi niciodată prietene. Chibi Usa nu îl mai strânge în brațe pe Mamoru și se uită cum Usagi iese din încăpere.

Chibi Usa intră în camera lui Usagi și, crezând că ea doarme, îi fură broșa cu Cristalul de Argint înăuntru. Cu toate acestea, Usagi reușește să o prindă din urmă, dar sunt atacate amândouă de Rubeus. Din fericire, Tuxedo Mask apare la timp pentru a le proteja. Usagi își ia apoi broșa din mâinile Chibi Usei și se transformă. După ce scapă de inamic, Sailor Moon dorește să îi cunoască motivele. Chibi Usa îi spune cum spera că poate salva secolul al XXX-lea odată ce ar fi avut Cristalul de Argint din trecut alături de cel din prezentul ei. Chiar dacă cele două nu pot funcționa decât în timpul lor, Chibi Usa o imploră pe Chibi Usa să o ajute să salveze Crystal Tokyo. Tot ea refuză inițial să se întoarcă în secolul al XXX-lea.

Acasă la el, Mamoru îi spune că nu ar trebui să ignore problemele pe care le are, dar o asigură în același timp că este o fată puternică. Mai târziu, Chibi Usa reflectă la ce o sfătuise Mamoru și îi anunță pe Usagi și Mamoru că este hotărâtă să se întoarcă în secolul al XXX-lea.

În dimensiunea din afara timpului, Chibi Usa îi sare în brațe lui Sailor Pluto și o imploră să nu îi ucidă pe cei care o însoțireră, pentru încălcarea tabuului de a călători în timp. Chibi Usa își scuze și pentru că îi furase cheia. Deși Chibi Usa se așteaptă ca Pluto să se înfurie, gardiană o îmbrățișează și o roagă să nu mai dispară ca altădată.

Chibi Usa îi conduce pe Sailor Moon și ceilalți către Palatul de Cristal, dar, înainte de a ajunge acolo, le este întinsă o capcană de către Clanul Luna Neagră. Chibi Usa este fericită să o revadă pe Diana, dar și pe tatăl ei care acum, spre marea ei surprindere, nu mai are un trup fizic. Chibi Usa face o reverență, la cererea tatălui său, care le dezvăluie lui Usagi și Tuxedo Mask că Chibi Usa este fiica lor din viitor, dar și că scăpase, împreună cu Diana, nevătămate din calea exploziei provocate de Luna Neagră.

Deși Mamoru o aduce înapoi la el acasă, Chibi Usa se întoarce imediat în secolul al XXX-lea, de una singură. Ea este ulterior atacată de Esmeraude, dar Sailor Moon, Venus și Tuxedo Mask ajung la timp să o ajute. În Palatul de Cristal, Luna sugerează că Chibi Usa ar putea să folosească Cristalul de Argint datorită puterilor ei; moment în care se află că, în ciuda vârstei sale de 900 de ani, Chibi Usa nu a mai crescut, la fel cum nici puterile ei de gardiană nu s-au trezit.

Wiseman o face să își amintească ce se petrecuse în ziua în care mama ei fusese cristalizată, și, controlând-o, o face să își arunce cheia spațio-temporală, fără de care e pierdută. Îi este imposibil să se întoarcă, și este abordată de Wiseman. Chibi Usa îl ia de mână, iar haosul pune stăpânire în univers și, după aceea, este transformată în Black Lady.

Black Lady redevine Chibi Usa, moment în care i se trezesc puterile. Cu toate acestea, Sailor Chibi Moon nu se poate bucura pe deplin, deoarece Sailor Pluto, care oprise timpul, este pe cale de a își închide ochii definitiv. Cu toate acestea, bătălia nu se termină, chiar dacă Pluto reușise să îl oprească pe Demande din a distruge lumea. Sailor Moon nu își pierde curajul, ceea ce o impresionează pe Chibi Moon care se întreabă dacă îi va semănă în viitor.

Lui Chibi Moon nu îi vine să creadă că Sailor Moon ar fi putut pieri odată cu Nemesis, dar este fericită să își vadă mama și tatăl acum în siguranță. Sailor Chibi Moon o îmbrățișează pe Neo Regina Serenity, care își ajută fiica să scape de sentimentul de vinovăție simțit din cauza celor întâmplate. Chibi Moon este acum cu lacrimi în ochi, parcă neputând să creadă că își poate ajuta mama. Ea este trimisă să o găsească pe Sailor Moon, iar, pentru a o ajuta în caz de nevoie, primește bagheta Neo Reginei Serenity. În cele din urmă, Chibi Moon își combină puterea cu Sailor Moon și îl înving pentru totdeauna pe Phantom. După aceea, Sailor Chibi Moon îi conduce pe Tuxedo Mask și sailor senshi înapoi în secolul al XX-lea.

Chibi Usa nu se poate împacă cu gândul că nu se vor mai revedea și, la fel ca Usagi, începe să plângă. După ce se îmbrățișează, cele două se întâlnesc cu Mamoru acolo unde aterizare la început Chibi Usa. Mamoru o mângâie pe creștet și o roagă să nu mai plângă. Mamoru-i îi înapoiază păpușa *Tuxedo Mask* Chibi Usei, iar Chibi Usa îi dă lui Usagi, din partea Neo Reginei Serenity, Bagheta Lunii.

Chibi Usa își face din nou apariția în același mod ca prima dată și îi înmânează lui Usagi scrisoarea prin care Neo Regina Serenity își exprimă recunoștința pentru faptul că Usagi acceptase să o antreneze pe Chibi Usa, spre marea surpriză a ei și a lui Mamoru.

## Referințe

1. ↑ 1,0 1,1 1,2 Act 20 - Crystal Tokyo, King Endymion
2. ↑ Act 14 - Conclusion and Commencement,Petite Étrangere
3. ↑ 3,0 3,1 3,2 3,3 3,4 Act 15 - Infiltration, Sailor Mars
4. ↑ 4,0 4,1 Act 16 - Abduction, Sailor Mercury
5. ↑ 5,0 5,1 Act 17 - Secret, Sailor Jupiter
6. ↑ 6,0 6,1 Act 18 - Invasion, Sailor Venus
7. ↑ 7,0 7,1 7,2 7,3 Act 19 - Time Warp, Sailor Pluto
8. ↑ 8,0 8,1 Act 21 - Complication, Nemesis
9. ↑ Act 22 - Hidden Agenda, Nemesis
10. ↑ Act 25 - Showdown, Death Phantom
11. ↑ 11,0 11,1 11,2 Act 26 - Replay, Never Ending

## Alte date

* Ea s-a supărat când Shingo a strigat-o Chibi Usa în actul 15.